У сваёй прамове ў Палацы Рэспублікі ў Менску Патрыярх Кірыл яшчэ раз зьвярнуў увагу на монаканфесійны характар нашай краіны і адначасова падкрэсьліў яе асаблівасьць: "Праваслаўная краіна Беларусь, у якой таксама жывуць людзі і іншых рэлігіяў, іншых канфесіяў, застаючыся праваслаўнай, адначасова нясе на сабе пячатку гэтай самай заходняй часткі Сьвятой Русі, памежнай зоны. Яна судакранаецца з іншым сьветам, іншымі цывілізацыямі. І не заўсёды ў гісторыі гэтае судакрананьне было лёгкім, часам яно было трагічным".